Objava vloge za spremembo specifikacije proizvoda na ravni Unije za ime v vinskem sektorju v skladu s členom 97(3) Uredbe (EU) št. 1308/2013 Evropskega parlamenta in Sveta

(2020/C 325/17)

V skladu s členom 98 Uredbe (EU) št. 1308/2013 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo v dveh mesecih od datuma te objave.

VLOGA ZA SPREMEMBO SPECIFIKACIJE PROIZVODA NA RAVNI UNIJE

„MONTELLO – COLLI ASOLANI“

PDO-IT-A0460-AM02

Datum vloge: 18. 6. 2019

1. Vložnik in zakoniti interes

Consorzio di Tutela vini DOC Montello e Colli Asolani (Združenje za zaščito vin s kontrolirano označbo porekla Montello in Colli Asolani)

Skupina proizvajalcev za zadevno ZOP.

2. Postavka v specifikaciji proizvoda, na katero se spremembe nanašajo

☒ Ime proizvoda

☐ Kategorije proizvoda vinske trte

☒ Povezava

☐ Omejitve trženja

3. Opis spremembe in razlogi zanjo

3.1 Sprememba imena označbe

Postavka v specifikaciji proizvoda, na katero se spremembe nanašajo

Členi 1, 2, 3, 4, 5, 6, 7, 8 in 9

Opis in razlogi

Sprememba vključuje spremembo imena ZOP iz „Montello – Colli Asolani“ v „Asolo Montello“ / „Montello Asolo“.

Zdajšnje ime „Colli Asolani“ je bilo skrajšano na zemljepisno ime „Asolo“, temu sledi zemljepisno ime „Montello“, ki pa ostane nespremenjeno. To bo polno ime označbe „Montello Asolo“, uporabljalo pa se bo lahko tudi alternativno ime „Asolo Montello“.

Zadevna delna sprememba ne vpliva na geografsko identiteto označbe ali na meje zadevnega območja proizvodnje, ki ostane nespremenjeno.

„Asolo“ je zemljepisno ime zgodovinskega mesta in današnje občine v pokrajini Treviso, ki je nekoč bila in je dejansko še danes referenčno gospodarsko in kulturno središče za del gričevnatega ozemlja, kjer leži območje proizvodnje zadevnega vina. Zemljepisno ime „Asolo“ je torej idealno za opredelitev tega dela ozemlja, ki so ga včasih imenovali „Colli Asolani“.

Glede na to je namen novega imena za ZOP, tj. „Asolo Montello“ ali alternativne različice „Montello Asolo“, poudariti povezavo med to označbo vina in sosednjim razmejenim geografskim ozemljem, ki je znano po zgodovinskem mestu Asolo in griču Montello.

Ker imata zgoraj navedeni sosednji geografski območji, ki skupaj sestavljata območje proizvodnje, enake lastnosti tal, podnebje in kulturno zgodovino, je poleg tega namen alternativnega imena za ZOP „Asolo Montello“ / „Montello Asolo“ izključiti vsako možnost, da bi se eno od zemljepisnih imen štelo za pomembnejše od drugega.

Ta sprememba zadeva celotno specifikacijo proizvoda in celotni enotni dokument vedno, ko je omenjeno ime označbe.

ENOTNI DOKUMENT

1. Ime proizvoda

Asolo Montello

Montello Asolo

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

„Asolo Montello“ / „Montello Asolo“ Bianco (kategorija vino)

Barva: slamnato rumena z bledo zelenimi odtenki.

Vonj: rahlo saden.

Okus: skladen, svež, s staranjem postane žlahten.

Najmanjši volumenski delež skupnega alkohola: 11,50 vol. %.

Najmanjši ekstrakt brez sladkorja: 15,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Chardonnay, Pinot bianco, Pinot grigio (kategorija vino)

Barva: različno intenzivna zlato rumena za chardonnay; slamnato rumena za pinot bianco; slamnato rumena z zlatimi odtenki za pinot grigio.

Vonj: saden, značilen za chardonnay; nežen, žlahten, značilen za pinot bianco; po eksotičnem sadju in včasih z rahlim pridihom začimb za pinot grigio.

Okus: saden, prefinjen, nežen do intenziven za chardonnay; svež, poln, eleganten za pinot bianco; topel, bogat, žameten za pinot grigio.

Najmanjši volumenski delež skupnega alkohola: 11,00 vol. %.

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Bianchetta (kategorija vino)

Barva: slamnato rumena, včasih intenzivna, z bledo zelenimi odtenki.

Vonj: s staranjem prehaja od jabolka do eksotičnega sadja in lešnikov.

Okus: svež, poln, z rahlim pridihom taninov.

Najmanjši volumenski delež skupnega alkohola: 11,00 vol. %.

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Manzoni Bianco (kategorija vino)

Barva: slamnato rumena, včasih z bledo zelenimi odtenki.

Vonj: saden, značilen.

Okus: svež, bogat, poln, žameten.

Najmanjši volumenski delež skupnega alkohola: 12,00 vol. %.

Najmanjši ekstrakt brez sladkorja: 17,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Chardonnay, Pinot bianco spumante (kategorija kakovostno peneče vino)

Barva: svetla slamnato rumena, z obstojno peno za chardonnay; svetla slamnato rumena, z obstojno peno za pinot bianco.

Vonj: saden, nežen za chardonnay; žlahten, značilen za pinot bianco.

Okus: poln, značilen, od izredno suhega do suhega za chardonnay; značilen, polnega telesa, od izredno suhega do suhega za pinot bianco.

Najmanjši volumenski delež skupnega alkohola: 11,50 vol. %.

Najmanjši ekstrakt brez sladkorja: 16,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Rosso (kategorija vino)

Barva: rubinasto rdeča, ki s staranjem prehaja v granatno.

Vonj: intenziven, značilen, prijeten, s staranjem pa prehaja v eteričnega.

Okus: poln, krepak, rahlo travnat, skladen.

Najmanjši volumenski delež skupnega alkohola: 12,00 vol. %.

Najmanjši ekstrakt brez sladkorja: 21,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Merlot (kategorija vino)

Barva: rubinasto rdeča, ki s staranjem prehaja v granatno.

Vonj: vinski, intenziven, značilen pri mladem vinu, nežnejši, eteričen in prijeten pri staranem vinu.

Okus: poln, polnega telesa, s pridihom taninov, skladen.

Najmanjši volumenski delež skupnega alkohola: 11,00 vol. %.

Najmanjši ekstrakt brez sladkorja: 21,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 4,5 Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Cabernet, Cabernet Sauvignon, Cabernet Franc (kategorija vino)

Barva: rubinasto rdeča, ki s staranjem postane skoraj granatno rdeča, za cabernet in cabernet sauvignon; rubinasto rdeča z vijoličastimi odtenki, ki s staranjem prehaja v granatno, za cabernet franc.

Vonj: vinski, intenziven, značilen za cabernet in cabernet sauvignon; vinski, rahlo travnat, eteričen pri staranem vinu za cabernet franc.

Okus: poln, polnega telesa, rahlo travnat, z rahlim pridihom taninov, skladen, značilen za cabernet; polnega telesa, z dobro strukturo, skladen za cabernet sauvignon; suh, poln, polnega telesa, rahlo travnat, z rahlim pridihom taninov, skladen in značilen za cabernet franc.

Najmanjši volumenski delež skupnega alkohola: 11,50 vol. %.

Najmanjši ekstrakt brez sladkorja: 21,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Venegazzù in Venegazzù Superiore (kategorija vino)

Barva: intenzivna rubinasto rdeča ali granatna.

Vonj: vinski, intenziven in eteričen.

Okus: krepak, polnega telesa, skladen, dobro strukturiran.

Najmanjši volumenski delež skupnega alkohola: 12,50 vol. % (13,00 vol. % za različico Superiore).

Najmanjši ekstrakt brez sladkorja: 23 g/l (25 g/l za različico Superiore).

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Carmenère (kategorija vino)

Barva: rubinasto rdeča, ki prehaja v granatno, odvisno od faze razvoja vina.

Vonj: odtenki rahlo travnatega vonja, ki napreduje do vonja zrelega rdečega jagodičja.

Okus: blag, dobro uravnotežen in dolgotrajen.

Najmanjši volumenski delež skupnega alkohola: 11,50 vol. %.

Najmanjši ekstrakt brez sladkorja: 21,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

„Asolo Montello“ / „Montello Asolo“ Recantina (kategorija vino)

Barva: vijoličasto rdeča, ki s staranjem prehaja v granatno.

Vonj: intenziven, značilen, ki s staranjem prehaja v eteričnega.

Okus: suh, začimben, poln, krepak, skladen.

Najmanjši volumenski delež skupnega alkohola: 11,50 vol. %.

Najmanjši ekstrakt brez sladkorja: 19,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

Jih ni.

(b) Največji donosi

Venegazzù

70 hektolitrov na hektar

Merlot, bianchetta, chardonnay, glera, pinot bianco

84 hektolitrov na hektar

Cabernet franc, cabernet sauvignon, carmenere, recantina, manzoni bianco, pinot grigio

77 hektolitrov na hektar

6. Razmejeno geografsko območje

(A) Območje pridelave grozdja, ki se uporablja za proizvodnjo vin „Asolo Montello“ / „Montello Asolo“, zajema celotno ozemlje občin Castelcucco, Cornuda in Monfumo ter del ozemlja naslednjih občin: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini in Volpago del Montello. Meja tega območja je opredeljena tako: od kraja Ciano v občini Crocetta del Montello poteka meja proti vzhodu po pokrajinski cesti „Panoramica del Montello“ do križišča s prečno cesto kraja Montello s št. 14. Od križišča se meja nadaljuje navpično glede na pokrajinsko cesto „Panoramica del Montello“ do roba griča, ki se dviguje nad reko Piave. Od te točke poteka meja proti vzhodu po grebenu pri Montellu, ki se dviguje ob poti reke Piave, do kraja, imenovanega Case Saccardo, v občini Nervesa della Battaglia, ter se nato proti jugovzhodu nadaljuje vzdolž meje, ki deli občini Nervesa in Susegana, nato pa poteka po cesti vzdolž reke Piave, ki je speljana mimo vodomera in vodi do vasi Nervesa. Od tam se meja usmeri proti zahodu in sledi državni cesti št. 248, imenovani „Schiavonesca Marosticana“, ki poteka do meje, ki deli pokrajini Treviso in Vicenza v bližini 42,5 kilometra v občini S. Zenone degli Ezzelini. Nato poteka vzdolž te meje proti severu, dokler v občini Borso del Grappa ne seka plastnice na nadmorski višini 400 m. Meja se nato nadaljuje vzdolž navedene plastnice proti vzhodu ter poteka prek vasi občin Borso del Grappa, Crespano del Grappa, Possagno, Cavaso del Tomba in Pederobba. V občini Pederobba od točke, kjer seka plastnico na nadmorski višini 400 m, nato poteka proti jugu po cesti, imenovani „Calpiana“, ki je speljana mimo kraja Pedemontana in vodi proti jugovzhodu do ceste, imenovane „Pedemontana del Grappa“. Meja torej poteka naprej po tej cesti do ceste „Pedemontana del Grappa“, po kateri se nadaljuje do križišča z državno cesto št. 348, imenovano „Feltrina“, za naseljem Pederobba. Po tej državni cesti poteka nato do kraja Onigo di Pederobba, kjer zavije proti vzhodu in poteka po cesti, ki vodi do vasi Covolo. Poteka blizu krajev Pieve in Rive, vzdolž kanala Brentella do plastnice na višini 160 m, nato se usmeri proti severovzhodu do vasi Covolo, preden pride do vasi Barche, kjer dospe do plastnice na nadmorski višini 146 m ob reki Piave. Od plastnice na višini 146 m poteka proti jugu, dokler ne seka ceste, ki vodi do občine Crocetta del Montello v bližini 27,8 kilometra. Vzdolž te ceste se nadaljuje proti jugu in pri kraju Fornace zavije proti jugovzhodu in se nadaljuje po cesti, ki vodi do kraja Rivasecca. Poteka mimo tega kraja in v smeri proti jugovzhodu še naprej poteka po cesti vzdolž kanala Castelviero do izhodišča v kraju Ciano.

(B) Območje pridelave grozdja, ki se uporablja za proizvodnjo vina „Asolo Montello“ / „Montello Asolo“ Sottozona Venegazzù, vključuje del ozemlja občine Volpago del Montello, natančneje del zaselka Venegazzù, ki ustreza katastrskemu poligonu št. 16. Meja tega območja je opredeljena tako: začne se pri točki, ki označuje natančno 65. kilometer državne ceste št. 248 „Schiavonesca Marosticana“ (tukaj imenovane „Via Jacopo Gasparini“) pred veličastno paladijevsko vilo „Spineda Loredan“, in se nadaljuje proti vzhodu do katastrskih meja zaselka Venegazzù (to je meja med katastrskima poligonoma št. 16 in 21 v občini Volpago del Montello). Nato zavije levo in se usmeri proti severu po katastrskih mejah zaselka Venegazzù do ceste Via Frà Giocondo pri točki „Case Semezin“. Nato znova zavije levo proti zahodu in še vedno sledi katastrskim mejam zaselka Venegazzù (meja med katastrskim poligonom št. 16 in katastrskima poligonoma št. 13 in 12). Poteka po cesti Via Fra Giocondo vzdolž kanala Brentella iz gozda Montello do upravnih meja občin Volpago del Montello in Montebelluna (na regionalnih tehničnih kartah označenih z neprekinjeno pikčasto črto […]). Poteka mimo naselja Brunetta (115 m nadmorske višine) ter se nadaljuje po upravnih mejah občin Volpago del Montello in Montebelluna do državne ceste št. 248 „Schiavonesca Marosticana“ (pri točki, ki označuje 63,73 km), od koder sledi državni cesti do točke, ki označuje 65. km, in se tako vrne na izhodišče. Opis območja proizvodnje za vrsto Venegazzù se nanaša na naslednje elemente regionalne tehnične karte: element št. 105 024 Volpago del Montello in upravne meje občine Volpago del Montello.

7. Sorte vinske trte

Cabernet franc N. – cabernet

Pinot bianco B. – pinot blanc

Pinot grigio – pinot gris

Pinot grigio – ruländer

Glera lunga B. – glera

Recantina N.

Carmenère N. – cabernet

Merlot N.

Chardonnay B.

Carmenère N. – cabernet italiano

Pinot grigio – pinot

Pinot bianco B. – pinot

Carmenère N. – cabernet nostrano

Carmenère N.

Manzoni bianco B. – incrocio manzoni 6.0.13 B (hibrid manzonija)

Bianchetta trevigiana B. – bianchetta

Cabernet sauvignon N. – cabernet

8. Opis povezave

„Asolo Montello“ / „Montello Asolo“ – Kategorija: vino; kakovostno peneče vino

Naravni dejavniki

Območje proizvodnje vina „Asolo Montello“ / „Montello Asolo“ leži v deželi Benečija, severno od Benetk, v pokrajini Treviso, na pobočjih gričevij Montello in Colli Asolani ob vznožju Dolomitov, med občino Nervesa della Battaglia na vzhodu in vasjo Fonte na zahodu. Ta skoraj navpična gričevnata sistema, ločena z globoko zarezo, dolgo skoraj kilometer, tvorita eno geološko enoto. Ležita na nadmorski višini med 100 in 450 metri ter oblikujeta značilno pokrajino z izrazitimi lastnostmi ter blagimi in skladnimi pobočji in oblinami. Gričevje sestavljajo velike formacije trdega konglomerata iz vezanih kamnin, prekritega z laporno-ilovnatimi ali lapornato-peščenimi tlemi, ki so primerna za obdelavo in se zrahljajo, kadar so izpostavljena vremenskim vplivom. Njihova značilna rdeča obarvanost kaže na njihov starodavni izvor. Tla so dekarbonizirana in kisla, srednje globoka, imajo dobro zmogljivost shranjevanja vode in precejšnjo vsebnost mineralov. Ker niso bila izpostavljena večjim posegom vanje, so ohranila svoje prvotne lastnosti. Stratigrafija je ostala nedotaknjena in tekstura ni bila porušena. V organski snovi poteka velika mikrobiološka aktivnost, kar zagotavlja dobro razpoložljivost hranil. Konglomeratna masa je pogosto nagnjena k bolj ali manj navpičnim razpokam, ki spodbujajo kroženje vode pod zemljo in nastajanje kraških pojavov, kot je na primer približno 2 000 vrtač ali ponorjev, zlasti v Montellu. Te različno velike luknje v tleh tvorijo popoln podzemni drenažni sistem. Za specifično podnebje na območju so značilni mile pomladi, poletja, ki niso prevroča, in jeseni, ki so prav tako mile zaradi južne izpostavljenosti pobočij, poraščenih z vinogradi, in lege območja, ki je hladnejšim severovzhodnim vetrovom izpostavljeno pravokotno. Povprečna poletna temperatura je 22,6 °C, najvišja pa je julija. Jeseni so vroče in suhe.

Od aprila do septembra pade približno 700 mm padavin, ki so razmeroma enakomerno razporejene. Ker padavine padajo po pobočjih, odvečna voda zlahka odteka, zaradi rahle teksture tal pa se voda hitro vpije.

Zgodovinski dejavniki

Vinograde so na pobočjih Colli Asolani in Montello prvi zasadili in gojili benediktinski menihi, pozneje pa jih je prevzela Beneška republika. Benediktinski menihi so se na območju naselili okoli leta 1000 n. št., zlasti v samostanu Santa Bona v Vidorju in kartuziji Montello v Nervesi. S svojim delom so močno vplivali na kmetijsko in vinogradniško zgodovino območja ter pomagali oblikovati kulturo, osredotočeno na gojenje vinske trte in proizvodnjo vina, ki je še danes zelo živa. V drugi polovici 14. stoletja, ko je območje prešlo v roke Benečanov, sta bili gričevji Colli Asolani in Montello hitro prepoznani kot pomembno vinorodno območje. Vina s tega območja se izvažajo že od leta 1400. V 16. stoletju je območje postalo znano po aristokratskem iskanju lepote in dobrot, ki naj bi jih našli v vinogradniški in vinarski tradiciji. Območje so občudovale najuglednejše javne osebnosti, vino pa je postalo iskan proizvod, ki je Benetke postavil ob bok z vini, pripeljanimi iz Grčije.

Človeški dejavniki

Za „Asolo Montello“ / „Montello Asolo“ so starodavne kmetije, ki so jih vodile družine ter na katerih je bilo vino pomemben del vsakodnevne prehrane in lokalnega gospodarstva, oblikovale pokrajino, ki je večinoma ostala nespremenjena. Prvotna tla so bila ohranjena in so torej zelo primerna za obdelavo. Neinvazivni vinogradi si danes delijo prostor z drugimi pridelki.

Iz močne beneške civilizacije se je na območju razvilo živahno in dinamično podjetništvo. Enološka šola v Coneglianu, ustanovljena leta 1876, in nekaj kilometrov oddaljeni raziskovalni center za vinogradništvo sta omogočila razvoj in specializacijo gospodarskih subjektov. Rezultat je cvetoča vinogradniška kultura, ki kar najbolje izkorišča čudovito naravno danost ozemlja.

Ti dejavniki skupaj tvorijo neprecenljivo bogastvo, ki pomembno prispeva k sortnemu in enološkemu bogastvu območja Asolo Montello.

Gričevnata območja so še posebno primerna za proizvodnjo dišečih in zelo polnih belih vin s sadnimi in začimbnimi notami. V tem okolju hladni tokovi pomenijo, da ima grozdje višjo vsebnost organskih kislin, zlasti jabolčne kisline. To grozdje je idealno za peneča vina, ki so značilno elegantna in aromatična.

Po drugi strani so dolina in ravninska območja z globljimi in rodovitnejšimi tlemi primerni za proizvodnjo blagih, aristokratskih vin z visoko vsebnostjo fenolnih in aromatičnih spojin, potrebnih za rdeča vina. Zanje so značilni travnate note in note zrelega sadja, dobro ravnovesje sladkorjev in kislin ter polno telo. Starodavni avtohtoni sorti bianchetta in recantina prispevata k izvirnosti nabora vin.

„Asolo Montello“ / „Montello Asolo“ – Kategorija kakovostnih penečih vin

Informacije o kakovosti/lastnostih vina, ki jih je mogoče pripisati predvsem geografskemu okolju

Vina z označbo „Asolo Montello“ / „Montello Asolo“ v kategoriji „kakovostnih penečih vin“ so slamnato rumene barve, ki po intenzivnosti sega od blede do svetle, z obstojnimi mehurčki, ki so značilni za kategorijo kakovostnega penečega vina.

Organoleptični preskusi kakovostnih penečih vin z označbo „Asolo Montello“ / „Montello Asolo“ razkrivajo note agrumov in arome cvetja, sadja in suhega sadja, okrepljene s svežim kiselkastim okusom in elegantnim telesom.

Vzročna povezava med elementi geografskega območja ter kakovostjo in lastnostmi proizvoda, ki jih je mogoče pripisati predvsem geografskemu okolju

Zgoraj opisane organoleptične lastnosti vin z označbo „Asolo Montello“ / „Montello Asolo“ v kategoriji kakovostnih penečih vin izhajajo iz vpliva tal in podnebnih razmer na območju proizvodnje v povezavi s človeškimi dejavniki, ki so vplivali na tehnološke inovacije v postopku proizvodnje teh penečih vin.

Padavine in gričevnata lega tal pomenijo, da morajo vinogradniki veliko svojega dela opraviti ročno, to pa vpliva na uravnoteženo rast vinske trte. Zaradi spretnosti vinogradnikov in rahle teksture tal se voda hitro absorbira v podtalje. To pomeni, da sorte vinske trte, ki se uporabljajo za kakovostno peneče vino z označbo „Asolo Montello“ / „Montello Asolo“, rastejo bujno, vendar obenem omejeno in dobro uravnoteženo. To varuje grozde in ohranja snovi, ki jim dajejo značilno in nežno sadno aromo.

Kislost tal v povezavi z razvojem in inovacijami v vinogradniških tehnikah skozi leta rastlinam omogoča, da absorbirajo več mikroelementov, kot bi jih na nevtralnih tleh, kar trti omogoča uravnoteženo vegetativno in produktivno rast.

Zaradi velikosti in sestave delcev v tleh imajo korenine dostop do redne oskrbe z vodo, ki je nujno potrebna, da trte razvijejo sveže, kiselkaste arome.

Te lastnosti se še okrepijo s tehnološko inovativnim postopkom avtoklaviranja, tj. tehnologijo, ki je učinkovita pri pretvorbi kvasovk, s čimer se okrepijo sadne note in note agrumov.

„Asolo Montello“ / „Montello Asolo“ – Kategorija vina

Informacije o kakovosti/lastnostih vina, ki jih je mogoče pripisati predvsem geografskemu okolju

Rdeča vina z označbo „Asolo Montello“ / „Montello Asolo“ iz kategorije „vino“ so rubinasto rdeče barve, ki s staranjem prehaja v granatno, bela vina z označbo „Asolo Montello“ / „Montello Asolo“ iz kategorije „vino“ pa so slamnato rumene do različno intenzivne zlato rumene barve.

Rdeča vina imajo poln, skladen, rahlo taničen in rahlo travnat okus z blagim občutkom.

Bela vina pa imajo svež, poln, saden in skladen okus.

Vonj rdečih vin je intenzivno vinski, imajo dobro uravnoteženo strukturo in raznoliko aromatično sestavo.

Bela vina pa imajo intenzivno cvetlični in sadni vonj z notami agrumov in svežega sadja, ki jih dodatno poudari sveža kislost.

Vzročna povezava med elementi geografskega območja ter kakovostjo in lastnostmi proizvoda, ki jih je mogoče pripisati predvsem geografskemu okolju

Posebnosti rdečih vin z označbo „Asolo Montello“ / „Montello Asolo“ v kategoriji „vino“ izhajajo iz kombinacije podnebnih razmer na območju proizvodnje, človeških dejavnikov, ki so vplivali na potencial grozdja za proizvodnjo vina, in vinogradniških tehnologij, ki so se uporabljale v preteklosti in se uporabljajo še danes.

Zlasti so za geografsko okolje na območju proizvodnje značilna pobočja, ki so osončena in zaščitena pred mrzlimi vetrovi s severa. Zaradi tega so vremenske razmere jeseni mile.

To v povezavi s starodavnim znanjem in spretnostmi vinogradnikov pri gojenju močnih vinskih trt, ki so dobro prilagojene lastnostim tal na območju proizvodnje, omogoča dolgo obdobje zorenja, zaradi katerega se surove in travnate note sčasoma omehčajo in prepustijo prostor sladkorni stopnji in fenolni zrelosti, zaradi česar nastanejo blaga aristokratska vina.

Zlasti kadar tla vsebujejo tanko plast laporja, imajo rdeča vina visoko vsebnost fenolnih spojin, raznolike arome ter dobro ravnovesje med sladkorji in kislinami. Zaradi tega imajo ta vina rubinasto rdečo barvo, ki s staranjem prehaja v granatno, ter arome z notami, ki segajo od rahlo travnatih not do not popolnoma zrelega rdečega jagodičja. Okus je skladen in polnega telesa, ima dobro strukturo ter je lahko poln, rahlo taničen, blag, začimben in rahlo travnat.

Bela vina z označbo „Asolo Montello“ / „Montello Asolo“ v kategoriji „vino“ pa so rezultat milih poletij, ki preprečujejo, da bi grozdje dozorelo prezgodaj, vina pa imajo nizko vsebnost kislin ter zelo sladke in eksotične aromatične note.

Kombinacija strokovnega znanja vinogradnikov pri upravljanju vinogradov (od izbire rastlin in odločitve o metodi gojenja do upravljanja rasti vinske trte) ter zelo rodovitnih tal in velikih temperaturnih razlik spodbuja sintezo terpenov in benzenovih spojin, ki so temelj za note agrumov, cvetja in svežega sadja, poudarjene s svežim kiselkastim okusom in elegantnim telesom.

9. Bistveni dodatni pogoji (pakiranje, označevanje, ostale zahteve)

–

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/15006

(1) UL L 347, 20.12.2013, str. 671.